དྲིན་བྱས་དྲིན་དུ་མི་གོ་མཁན་ཟེར་རམབུ་མོ་དེ་ན་རེ།ངས་ཁྱེད་ལ་ཅི་ཞིག་བཤད་ཐལ།ཁྱེད་ནི་མི་ངན་ཐ་ཤལ་བ་ཞིག་རེད་འདུགདོན་ངོ་མར།ཁྱེད་རང་སློབ་ཕྲུག་ཅིག་ཡིན་པ་ལས་གཞན་སུ་ཞིག་ཡིན་ནམ།ཅིའི་ཕྱིར།ཐ་ན་མགྲོན་གཉེར་ཆེན་མོའི་ཚ་བོ་ནང་བཞིན།ཁྱེད་ལ་རང་གི་འཇུར་རྟ་སྤུད་བྱེད་དངུལ་གྱི་ཆབ་མ་དེ་འདྲ་ཡོད་ཟེར་ན།ང་ཡིད་ཆེས་དཀའཁོ་མོ་ཨོང་སྟེགས་ལས་ཡར་ལངས་ནས་ཁྱིལ་ལ་འཛུལ་སོང་།བརྩེ་དུངས་ཟེར་བ་འདི་ཅི་འདྲའི་ཆོ་མེད་གླེན་རྟགས་ཤིག་རེད་ཨངའགྲོ་ཞོར་དུ་སློབ་མ་ན་རེ།དེ་ནི་རྒྱུ་མཚན་གནས་ལུགས་ཀྱིས་སྟོངས་པ་ཞིག་སྟེ།དེས་དངོས་དོན་གང་ཡང་བདེན་དཔང་མི་བྱེད་པར།དུས་དང་རྣམ་པ་ཀུན་ཏུ་འབྱུང་ཡང་མི་སྲིད་པའི་དོན་དག་ཅིག་ལབ་ནས།མི་ལ་དོན་དངོས་མ་ཡིན་པའི་དོན་དག་ཅིག་ལ་གོ་སྐོན་བློ་འགུག་ཅི་ཐབས་བྱེད་ཅིང་།དོན་ངོ་མར།ད་རག་བར་དུ་དེ་ཉམས་སུ་མྱོང་མཁན་ཞིག་གཞར་ཡང་མི་བདོག་པས།དེང་འདིར་ང་ཚོས་དེ་ལ་མྱོང་རོལ་བྱེད་རྒྱུ་ནི་ནམ་ཡང་གཡོལ་བཤོལ་མི་རུང་བ་ཞིག་ལགས་ཨང་།བདག་གིས་སླར་ཡང་མཚན་ཉིད་རིག་པར་གཞལ་ཞིང་།གཟུགས་འདས་རིག་པ་སྦྱོང་བའི་དགོས་སྙིང་མཆི་ཨང